Louis Couturat, naixito de Ris-Orangis (Essonne, Francia) o 17 de chinero de 1868 y muerto en Melun (Sena y Marne, Francia) o 3 d'agosto de 1914), estió un filosofo, lochico, lingüista y matematico francés. Estudió Filosofía y Matematicas en a Escuela Normal Superior y fue dimpués profesor en a Universidat de Toulouse y en o Colechio de Francia. Estió en Francia un d'os precursors d'a lochica simbolica, que heba prencipiau a ixeminar-se en iste país poco antes d'a Primera Guerra Mundial gracias a os treballos de Charles Peirce, Giuseppe Peano y especialment a causa d'os Principia Mathematica d'Alfred North Whitehead y Bertrand Russell, iste zaguero amigo personal de Couturat. Concibió a lochica simbolica como un instrumento t'o perfeccionamiento d'as Matematicas y d'a Filosofía, integrando asinas a corrient clamada "lochicismo". En iste aspecto, s'oposó a Henri Poincaré, qui abanzó a la suya vegata en o intuicionismo de Luitzen Egbertus Jan Brouwer. Couturat contribuyó tamién a o desembolique d'o luengache artificial ido, una variant d'o esperanto. Murió en un accident de trafico.